ร้าน Mille Crepe เครปพันชั้น อายุยืนพันปีค่ะ วันนี้จะพาไปหม่ำขนมหวานชวนฝันกันค่ะ
ร้านนี้บางคนอาจจะเคยคุ้นชื่อแล้ว เนื่องจากชื่อร้านเป็นชื่อเดียวกับขนมเค้กที่เป็นดาวเด่นของร้านนี้
นั่นคือ mille crepe cake นั่นเอง ร้านนี้เคยออกรายการโทรทัศน์หลายรายการด้วยค่ะ

ร้าน mille crepe นี้มีอยู่หลายสาขาเลยค่ะ แต่วันนี้จะไปทานที่สาขาถนนจักรพงศ์ค่ะ
สำหรับการเดินทางนะคะ เมื่อมาถึงย่านบางลำพู ตรงมาเรื่อย ๆ ตามถนนจักรพงษ์
เมื่อมองทางด้านซ้ายมือ จะผ่านห้างสรรพสินค้าตั้งฮั่วเส็ง ร้านสหกรณ์กรุงเทพ 
และเมื่อพบป้ายรถเมล์ซึ่งตั้งอยู่ด้านหน้าร้านน้ำพริกนิตยา 

ร้านมิลล์เครปตั้งอยู่ฝั่งตรงข้าม โดยจะอยู่ใกล้กับธนาคารกรุงศรีอยุธยา (อาคารสีขาวเหลือง) 
หัวมุมซอยรามบุตรี และวัดชนะสงคราม
มีรถเมล์สายที่ผ่าน: 3 6 9 15 30 64 82 และ 524 ค่ะ

ร้านนี้ตกแต่งในสไตล์เก๋ๆดูหรูหราและโบราณในเวลาเดียวกันค่ะ
สำหรับเมนูของร้านนี้ขาดไม่ได้เลยค่ะคือ เครปเค้ก มีให้เลือกหลายแบบเลยค่ะ

เด่นสุดจะเป็นเครปเค้กวนิลารสนุ่มลิ้น ไม่หวานไม่เลี่ยน ตัดด้วยซอสสตอเบอรี่เปรี้ยวๆทานง่ายมากค่ะ
หรือว่าสาวกช๊อคโกแล๊ตก็มีเครปเค้กช๊อคโกแล๊ตด้วยค่ะ 

นอกจากนี้ยังมีเครปเค้กชาเขียว ทานคู่ซอสถั่วแดงสไตล์ญี่ปุ่นๆค่ะ 
หรือว่าใครชอบทานเค้กอย่างอื่นก็ยังมี สตอเบอรี่ช๊อทเค้ก
ที่ทำจำนวนไม่มากในแต่ละวันด้วยค่ะ ไปช้าอดแน่เลย 
หรือว่าจะเป็นขนมมากาฮองที่นี้ก็มีจำหน่ายค่ะ มีมากถึง 40 รสเลยทีเดียวจ้า 